ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

МИНИСТЪРА НА ОБРАЗОВАНИЕТО И НАУКАТА Г-Н ТОДОР ТАНЕВ

**ПИТАНЕ**

От проф. Иван Костадинов Станков

доц. Георги Кючуков

народни представители от ПГ на АБВ

На основание чл. 90, ал. 1 от Конституцията на Република България и чл. 94 от Правилника за организацията и дейността на Народното събрание, внасям питане

ОТНОСНО: политика на МОН за определяне критериите за избор на академичен състав във висшите училища и научни институти в България

**Уважаеми господин министър**,

С приемането на ЗРАСБ се даде възможност на висшите училища и научните институти сами да провеждат конкурсите за хабилитирани преподаватели и назначаването им на академична длъжност „професор“ и „доцент“. С влизането в сила на този нормативен акт от 27 март 2011г. досега броят на получилите съответните академични длъжности се увеличи неколкократно. Поради занижените изисквания в някои от научните и образователни институции силно се обезцениха, посочените по-горе, които вече не са звания, а длъжности само за съответното висше училище или научно звено. Рязко се намали броят на защитилите и придобили научна степен „Доктор на науките“. За разлика от занижените критерии за придобиване на академична длъжност за хабилитирания състав се наложиха нелогично високи изисквания за придобиване на академична длъжност „главен асистент“. След като са защитили докторска дисертация и покрили всички изисквания по т. нар. докторантски минимум кандидатите за главен асистент отново трябва да полагат конкурсен изпит.

**Питането ни към Вас е:**

Ще предприеме ли МОН мерки за нормален растеж и развитие на академичния състав, за утвърждаване на само една академична длъжност – „професор“ и за промени в начина на формиране на научните журита, позволяващ включването на членове изразяващи свободно волята си.

София, 07.05.2015г. Народни представители:

проф. Иван Станков

доц. Георги Кючуков